Ons waardeer julle mooi huisie waarin ons kon oornag, die lekker plaasbrood en die hout wat jul verskaf het. Jul gasvryheid word baie waardeer. Die lekker warm beddegoed was vir my wonderlik!!!
Kambro is gerieflik halfpad tussen Gauteng en Kaapstad geleë. Daar is baie gerieflike verblyfopsies vir kleiner groepe (twee mense) of 'n gesin. Baie welkom is die varsgebakte warm broodjie wat by jou verblyfplek afgelewer word teen vroegaand. Die swembad na 'n lang en warm rit deur die Karoo is ook uiters welkom.
Hiermee wil ons u graag bedank vir die lekker nag wat ons by u kon deurbring in die karavaanpark. (23 Junie 2006). Dit was ons eerste oornagstop op 'n toer van 7 686 km en 21 dae deur Namibia. Ons het in hierdie tydperk by talle karavaanparke oornag (Upington, Keetmanshoop, Windhoek, Mariental, Etosha, Swakopmund, Ai-Ais, Ceres, Citrusdal, ATKV Hartenbos, Buffelsbaai). Toe ons tuis kom en "vergadering" hou oor die vakansie wou ons weet waar die kinders nou eintlik die lekkerste gekamp het. Ons seun van 13 jaar het beslis geantwoord dat hy die lekkerste by u gekamp het en dat hy graag weer daar wil gaan kamp. Ons was baie verbaas maar soos hulle sê, uit die mond van die suigeling sal jy die waarheid hoor.
Die ontvangs was baie goed, die kamp was netjies en die ablusie geriewe puik. U kan verseker wees dat ons u by al ons karavaan vriende sal aanbeveel vir 'n oornag stop of vir 'n afkoel vakansie in stilte.
Nogmaals baie dankie vir jul gasvryheid. Ek het die tydjie daar by julle baie geniet. Die kos was heerlik! Die rit na die Boesman tekeninge en artifakte was 'n hoogtepunt. Baie dankie daarvoor. Hoop om eendag weer daar by julle 'n draai te maak.
Ek wil net dankie sê vir die lekker verblyf ervaring verlede week daar by julle. Ons het dit dit baie geniet en sal beslis mense aanbeveel om ook daar oor te bly. Die plaasbrood is 'n bonus.